cyanic-selkie/wikianc huggingface dataset:
Kyai A̱sa̱khwot Caina A̱tak
Kyai A̱sa̱khwot Caina A̱tak hu yet kyai a̱sa̱khwot ku shyia̱ di̱ ngaan fam Jenshyung A̱gba̱ndang Kyai A̱sa̱khwot Pasi̱fi̱k wu wa. Ka̱ byia̱ a̱gi̱gak di̱ fam a̱za hu ma̱ng khwong kyai a̱sa̱khwot fam a̱byin Caina A̱tak hu (a̱jawa a̱lyoot nhu ka ku ghwut), di̱ fam jenshyung hu ma̱ng Li̱m-a̱byin Ndocaina hu, di̱ fam a̱tyin hu ma̱ng bibyin a̱ka̱wa̱tyia̱ a̱sa̱khwot Taiwan ma̱ng fam a̱za-jenshyung a̱byin Filipin hu (nang Luzon, Mi̱ndoro ma̱ng Pa̱la̱wan), a̱wot di̱ fam a̱tak hu ma̱ng Borneyo, fam a̱tyin Sumatra a mbeang Bibyin A̱ka̱wa̱tyia̱ A̱sa̱khwot Bangka Belitung hu, ku si̱ keang shi kyai kpa̱mkpaan kilomita a̱ma̱ntanaai 3,500,000 (met a̱ma̱ntanaai 1,400,000).
Ya̱fang
Nvam_a̱sa̱khwot_swanta Nkyai_A̱sa̱khwot_swanta
A̱tyusan
A̱tyusan yet a̱yin wa a̱ nwuak a̱pyia̱ nggu mat san swuan a̱ghyang a̱niet.
Khwi
A̱tyusan (Krista): Yet nggwon A̱gwaza kya á̱ sa ngyei Yesu a̱ni.
A̱tyii (kyangtutu)
thumb|275px|A̱tyii lyuut Rococo; 1759; lacquered oak, gilt-bronze mounts and lined with modern leather; height: 80.6 cm, width: 175.9 cm; [[Metropolitan Museum of Art (New York City)]]
A̱tyii wu (á̱kpa: a̱yaatyii ba) yet kyang tutu hwa ku li ma̱ a̱kpa̱kpai di̱ fam a̱za nggu hu, ku si̱ byia̱ tak nyiung ku a̱ti̱tak ma̱ a̱di̱di̱t, nang á̱ nyia̱ ta̱m tazwa nhu, á̱ ya kyayak ku á̱ sak nkyang a̱ni.
Ya̱fang
Kyangtutu
Kyai A̱sa̱khwot Karibi
Kyai A̱sa̱khwot Karibi hu (Si̱pen: Mar Caribe; Fi̱ransa: Mer des Caraïbes; Krio Haiti: Lamè Karayib; Patuwa Ja̱ma̱ika: Kiaribiyan Sii; Dot: Caraïbische Zee; Papyamento: Laman Karibe) yet kyai a̱byin ku shyia̱ di̱ ngaan fam jenshyung A̱gba̱ndang Kyai A̱sa̱khwot Ati̱lantik di̱ fam a̱yaatropik Á̱kum-a̱la̱u Jenshyung hu. Ku byia̱ a̱gi̱gak ma̱ng a̱byin Mikziko ma̱ng fam-a̱byin Amerika A̱ka̱wa̱tyia̱ di̱ fam jenshyung ma̱ng a̱tak-jenshyung hu, di̱ fam a̱za hu ma̱ng A̱ca̱cet Antili ba̱ tsa ma̱ng Kuba, di̱ fam a̱tyin hu ma̱ng A̱cyuang Antili ba, a̱wot di̱ fam a̱tak ma̱ng khwong kyai a̱sa̱khwot fam a̱za Amerika A̱tak hu.
Ya̱fang
Nvam_a̱sa̱khwot_swanta Nkyai_A̱sa̱khwot_swanta
A̱ga̱ra
A̱ga̱ra ba yet nwap ja ma̱ a̱byin Naijeriya. A̱tsak a̱byin mba ka, Tyok A̱ga̱ra gbangbang hu, byia̱ shi ku shyia̱ kpa̱mkpaan ma̱ng kyai a̱byin a̱ma̱ntatat 14,000 km² (5,400 sq mi) di̱ kyung hu nang a̱ka̱ghyui Benuwe ma̱ng Nija ku mun a̱ni. Á̱ ku ngyei a̱vwuo ka Igala Division ku za̱ ma nshyia̱ provin Kaba a̱ni, a̱wot mi̱ di̱ yong huni, ka̱ yet kap Si̱tet Kogi hwa. A̱keangtung nka, kikya si̱ yet Ida.
thumb|Kyai a̱byin A̱ga̱ra
A̱ka̱fwuop nta
Naijeriya Nnwap_swanta Nnwap_Afrika Nnwap mi̱ Naijeriya Á̱niet_lilyem_Nija–Konggo Si̱tet_Kogi
Si̱tibin A̱kut
A̱tyoli Si̱tibin Hosea A̱kut ku Stephen Hosea A̱kut (byin 6 Zwat A̱taa 1955) wa ku yet a̱tyulyuut A̱gwatyap a̱tat wu. Nggu wa A̱tyoli Philip Da̱nladi Ka̱fwoi ku shai di̱n ta̱m a̱hwa ma̱ a̱lyia̱ 2022. Da̱ nggu, a̱ ku san cuk ji mbwak A̱tyoli Yakubu Uma̱ru Gora wa.
Dudung ma̱ng kpa
Dudung ma̱ng kpa yet nkyang feang á̱ ku lyen gbangbang ba̱ng si̱ tat a̱zafwun a̱ni. Á̱niet nyia̱ nta̱m mi̱n tutuweang kyayak ma̱ng a̱si̱ zop a̱ki̱kan ni̱ sang a̱wot ba̱ kwang nkyang mi̱ dudung. Ba̱ ni̱ kpa nkyang na ba̱ ntyei nkyuo.
thumb|A̱nyiuk a̱byin [[Gini kpa ma̱ng dudung ma̱ng kpa]]
Kyai A̱sa̱khwot Meditaroniya
thumb|Ta̱si̱la Kyai A̱sa̱khwot Meditaroniya Kyai A̱sa̱khwot Meditaroniya hu (Shong: Mediterranean Sea) yet kyai a̱sa̱khwot hwa ku fwuop ma̱ng A̱gba̱ndang Kyai A̱sa̱khwot Ati̱lantik wu, Kham Meditaroniya ji si̱ keang nhu a̱wot bibyin hyia̱k hu si̱ nyia̱ kpa̱mkpaan ku kup nhu a̱mgba̱m: di̱ fam a̱za hu nfam a̱byin Jenshyung ma̱ng A̱tak Yurop nshyia̱ a mbeang li̱m-a̱byin Anatoliya, a̱wot di̱ fam a̱tak hu A̱za Afrika si̱ myian a̱ja, a̱wot di̱ fam a̱tyin hu Levant hu si̱ shyia̱. Kyai A̱sa̱khwot hu ku yet a̱gba̱mgbam kap nkhang gbangbang tat-á̱ghyi A̱shong wu. Shimba á̱ di̱n jen jhyang, á̱ ni̱ nnwuan Kyai A̱sa̱khwot Meditaroniya hu nang a̱gba̱mgbam nkap A̱gba̱ndang Kyai A̱sa̱khwot Ati̱lantik wu a̱ni, á̱ ka nkhap nhu zan nang vam a̱sa̱khwot ghyang hwa a̱ni. Sheda Lyen-a̱byin ku tyai nyia̱ kpa̱mkpaan ma̱ng ndyia̱ miliyon 5.9 gbangbang, Meditaroniya hu ku tyat neet di̱ Ati̱lantik wu a̱wot ku si̱ khwot di̱n kap ku di̱ tityak da̱ a̱cak ndyia̱ 600,000 di̱n jen jhya̱ nfak Mesiniya ji a̱wot ku bu sii du nhyat mat a̱ri̱giwa Za̱nki̱lea wu kpa̱mkpaan ma̱ng ndyia̱ miliyon 5.3 gbangbang.
Nvam_a̱sa̱khwot_swanta Nkyai_A̱sa̱khwot_swanta
A̱gba̱ndang A̱lisaaikurum Naijeriya
A̱gba̱ndang A̱lisaaikurum Naijeriya (A̱A̱N) wu (Shong: Central Bank of Nigeria, CBN), nggu wa yet a̱lisaaikurum a̱ka̱wa̱tyia̱ a̱byin Naijeriya ka ka̱ ba̱ng a̱gba̱mgbam cet kurum a̱byin wu nang á̱ ku kpaat di̱n vak Ta̱m A̱A̱N (ku CBN Act) ji ma̱ a̱lyia̱ 1958, a̱wot a̱ si̱ ta̱bat nnyia̱ ta̱m a̱tuk mam 1 Zwat A̱natat 1959.
A̱ka̱fwuop nta
Naijeriya
Kyai a̱li
thumb|1) A̱mami kyai a̱li, sot a̱suswak - [[Banjut|Bathurst, Gambya - Zwat Swak ma̱ng Sweang 1910 2) A̱mami kyai a̱li - A̱li ma̱ng a̱suswak - Bathurst, Gambya - Zwat Swak ma̱ng Sweang 1910 3) A̱ta̱mpwom a̱kusuru - Bathurst, Gambya - Zwat Swak ma̱ng Sweang 1910]]
Kyai a̱li hu (á̱kpa nkyai a̱ka̱sa na) hu ka̱nang á̱ kyiak nang a̱vwuonswat á̱nietbishyi kya a̱ni, yet sot ni̱nok ja nang á̱ fam mi̱ kuzang fam a̱ni, a̱wot á̱niet ba ba̱ swat mami nhu bye yet á̱niet kyangbwak nyiung bya, (kidee Kyai a̱li Ma Da̱uke si̱ Kyangbwak Da̱ukee hu mi̱ Kanai Mali). Fam a̱li hu bye yet bat hwa, á̱ga̱faat, a̱ghwu ku nkyang njhyang, ku á̱ nyia̱ nhu ma̱ng ni̱nok hwa mut, ka̱nang á̱ nok nhu mi̱ kyai hwa á̱ si̱ tung nhu ndung.
Dyang
thumb|Dyang a̱tyubishyi ji Dyang ji (á̱kpa: dyidyang ji) ja shyia̱ tsi̱tsak a̱gbi̱gbang ma̱ng a̱ga̱sat a̱ vwuoi a̱ti̱tak ma̱ng á̱kum nvam ka.
A̱tyushei A̱lyiat A̱gwaza
A̱tyushei A̱lyiat A̱gwaza wu (á̱kpa: Á̱nietshei A̱lyiat A̱gwaza ba), nggu wa yet a̱tyu a̱ lyiat ma̱ng á̱kpa á̱niet tazwa á̱lyiat khwi (ku a̱dini) a̱ni. A̱wot á̱ si̱ byia̱ á̱ghyang á̱niet ba̱ shei a̱lyiat na̱ nwai yet A̱lyiat A̱gwaza a̱ni ba̱ cong shei á̱lyiat tazwa á̱di̱dam a̱tyubishyi nia a̱ni.
A̱vwuokpaa̱pyia̱
thumb|Nok A̱vwuokpaa̱pyia̱ A̱byin Naijeriya
A̱vwuokpaa̱pyia̱ ka (á̱ ka ngyei a̱ma̱sa̱laci ku a̱likpaa̱pyia̱; á̱kpa: a̱ka̱vwuokpaa̱pyia̱ na) yet tyan nang á̱kpaa̱pyia̱ ba ncong á̱ nnaai a̱wot á̱ nkyuak A̱gwaza mba wu ntong a̱ni.
A̱vwuoa̱tung Á̱nietkhwikristi A̱byin
A̱vwuoa̱tung Á̱nietkhwikristi A̱byin (á̱ ku lyen nang A̱vwuoa̱tung Susot Á̱nietkhwikristi A̱byin a̱wot di̱n jen jhyang á̱ ka ngyei Cod A̱byin Naijeriya) yet a̱vwuo kyuak ntong a̱zaghyi A̱gwaza kya ma̱ a̱byin Naijeriya mami a̱keangtung a̱byin ka, A̱buja. A̱vwuoa̱tung ka yet nok cod a̱si̱ a̱mgba̱m susot á̱nietkhwikristi hwa.
Kyip
thumb|A̱li ma̱ng A̱yaakimera (Yuki̱ren: Будинок з химерами, Budynok z khymeramy)
A̱keang Kyip (Yuki̱ren: Київ, Kyiv) kya yet a̱keangtung ma̱ng a̱gba̱ndang a̱keang a̱ swak ma̱ng shi á̱niet a̱ni ma̱ a̱byin Yuki̱ren. Ka̱ shyia̱ di̱ fam a̱za-a̱ka̱wa̱tyia̱ Yuki̱ren hwa da̱ a̱beam A̱ghyui Dnieper ka. Ma̱ a̱tuk mam 1 Zwat Jhyiung 2021, á̱ sak shi á̱niet nka ma̱ 2,962,180, si̱ ku tyia̱ Kyiv ku yet a̱gba̱ndang a̱keang a̱natat mi̱ Yurop a̱ swak ma̱ng shi á̱niet a̱ni.
Yuki̱ren
A̱gba̱ndang A̱keang Bini
thumb|Nwuan a̱khwukhwop a̱gba̱ndang a̱keang Bini hu neet tswazwa thumb|A̱lama a̱keang Bini
A̱gba̱ndang A̱keang Bini ku A̱keang Bini (A̱do: Ubini; A̱ghwangkpang: Ìlé Ìbìnú ku Ìlú Benin; Shong: Benin City) wa yet a̱keangtung ma̱ng a̱gba̱ndang a̱keang a̱ swak ma̱ng shi a̱ni mami Si̱tet A̱do di̱ fam a̱tak Naijeriya. Nggu wa yet a̱naai mḭ shi mami a̱ca̱cet a̱ka̱keang Naijeriya na lilyim a̱ka̱keang Legwot, Ka̱na̱u ma̱ng Ibadan, a̱ si̱ byia̱ shi á̱niet 1,782,000 ma̱ a̱lyia̱ 2021. A̱ swan kpa̱mkpaan ma̱ng kilomita 40 (met 25) di̱ fam a̱za A̱ghyui Bini hu ma̱ng kilomita 320 (met 200) a̱ta̱lyen di̱ fam a̱tyin a̱keang Legwot. A̱gba̱ndang A̱keang Bini wa yet a̱ka̱wa̱tyia̱ nta̱m roba mami Naijeriya, a̱wot tat a̱myia̱kwaan ka ngyet a̱gba̱ndang a̱bwuang a̱keang kani wa.
A̱ka̱fwuop nta
Si̱tet A̱do A̱ka̱keang_mami_Naijeriya A̱gba̱ndang A̱keang Bini A̱kakeangtung a̱yaasi̱tet Naijeriya A̱ka̱vwuo na̱ byia̱ á̱niet ma̱ ba̱t mami Si̱tet A̱do A̱ca̱cet a̱ka̱keang Naijeriya Naijeriya
Kywat
thumb|upright=1.5|Nkywat ku susot nkywat nang susotbishyi Angiosperm swak ma̱ng sweang neet di̱ nkyangbwak nvwuon. thumb|upright=1.5|Khai nkywat na̱ byia̱ nok ku vwuon a̱ni mi̱ mban nvwuon ndaai á̱ga̱fi̱p vascilar nna na Kywat a̱kwon hu (á̱kpa nkywat a̱ka̱kwon na), di̱n jen jhyang á̱ ka ngyei fuut a̱ni, yet kap a̱tyin a̱ga̱fi̱p hwa ku byia̱ a̱meang ma̱ng saat á̱ga̱fi̱p ba̱ ghwut ma̱ng a̱nhu a̱ni (á̱ga̱fi̱p ba̱ shyia̱ da̱ a̱ka̱u Angiospermae).
Eritrea
A̱byin Eritrea (Shong: /ˌɛrɪˈtreɪə, ˌɛrɪˈtriːə/), á̱ lyen ma̱ng a̱lyoot a̱gwomna̱ti ka nang Si̱tet Eritrea ji (Shong: State of Eritrea) a̱ni, yet a̱byin kya di̱ fam-a̱byin A̱tyin Afrika, a̱wot a̱keangtung nka ka (ma̱ng a̱gba̱ndang a̱keang a̱ swak mi̱ shi nka wu) si̱ yet A̱si̱mara. Ka̱ byia̱ a̱gi̱gak ma̱ng Ityopya di̱ fam a̱tak hu, Sudan di̱ fam jenshyung hu, ma̱ng Ji̱buti di̱ fam a̱tak-a̱tyin hu. Nfam a̱byin a̱za-a̱tyin ma̱ng a̱tyin Eritrea byia̱ a̱junjung lang khwong kyai a̱sa̱khwot ku hyia̱k A̱shong Kyai A̱sa̱khwot hu a̱ni. A̱byin ka byia̱ a̱mgba̱m shi kyai a̱byin ku shyia̱ kpa̱mkpaan kilomita a̱ma̱ntaa̱naai 117,600 (met a̱ma̱ntaa̱naai 45,406), si̱ a̱hwa si̱ shyia̱ dundung ma̱ng Sot Bibyin A̱ka̱wa̱tyia̱ A̱sa̱khwot Dahlak ji ma̱ng A̱byin A̱ka̱wa̱tyia̱ A̱sa̱khwot Hanish ma̱ a̱di̱di̱t ka.
Kyangcung
thumb|upright=1.3|A̱yaabos bya yet vak shyei á̱niet nang ma̱ a̱di̱di̱t khwi a̱ni.
Kyangcung yet tangka̱i mashin hwa ku shyei á̱niet ku kpa̱t neet di̱ tyan jhyiung naat di̱ tyan jhyang. Nkyangcung bye kyiak ghwughwu a̱yaawagon, tsaaí tswam, nkyangcung ma̱to (tsaaí ndong, a̱cyuang a̱yaama̱to, a̱ca̱cet ma̱to, a̱yaabos), nkyangcung a̱junjung ndang tswam (nkyangcung a̱byin, nkyangcung a̱gba̱ndang a̱gaat), nkyangcung a̱sa̱khwot (a̱ca̱cet kukwon a̱wak, kukwon a̱wak), nkyangcung a̱sa̱byin (nkyangcung bwan sukuru, hovakraf), nkyangcung tswazwa (a̱ka̱man tswam, a̱likofta, aerostat) ma̱ng kyangcung kyai tswazwa.
Ya̱fang
Shyei nkyang
Kyangcung ma̱to
thumb|right|[[A̱yaasi̱tet Muná̱pyia̱ ba, bibya ku tsa la̱u byia̱ á̱niet ba ba̱ byia̱ nkyangcung mi̱ swanta hu a̱ swak a̱ni, ma̱ng nkyangcung 832 na̱ nyia̱ ta̱m mbwak kuzang á̱niet 1000 ma̱ a̱lyia̱ 2016.]] thumb|Á̱ nyia̱ paki tsaaí tswam sa̱ti̱m ma̱ a̱tsak a̱gba̱ndang a̱gaat Yangjhyou, Wencang Lu. Jija yet vak a̱cyet nang á̱niet ba la̱u nyia̱ ta̱m ma̱ng a̱nhu mami a̱gba̱ndang a̱keang wuni, da̱ a̱ka̱vwuo á̱ghyang ji̱ nyia̱ kpa̱mkpaan swak tsaaí tswam kuzangmam ji mut mi̱ shi
Kyangcung ma̱to, á̱ ka ndyen nang kyangcung a̱ti̱tak a̱naai a̱ni, yet kyangcung hwa ku bwan a̱pyia̱ nhu, di̱n jen ma̱ a̱di̱di̱t ku byia̱ a̱ti̱tak a̱wot ku mi̱ tyong tazwa a̱junjung ndang ntswam bah (nang nkyangcung a̱byin ma̱ng nkyangcung a̱gba̱ndang a̱gaat) a̱wot á̱ ni̱ kyiak nhu á̱ shyei á̱niet ku mkpa̱t neet di̱ tyan jhyiung naat di̱ tyan jhyang.
Ya̱fang
Nkyangcung ma̱to
A̱waktong
A̱waktong yet a̱zazarak tong wa nang shwaí koot a̱ni.
A̱waktong
Eswatini
A̱bwom a̱byin: "Nkulunkulu Mnikati wetibusiso temaSwati" ("Nwan A̱gwaza, A̱tyunangnda A̱swati ba") Fail:Nkulunkulu Mnikati wetibusiso temaSwati (instrumental).ogg
A̱gba̱ndang Bi̱ri̱ti̱n
A̱byin A̱gba̱ndang Bi̱ri̱ti̱n (Shong: Great Britain) yet a̱byin a̱ka̱wa̱tyia̱ a̱sa̱khwot kya di̱ fam A̱za Kyai A̱sa̱khwot Ati̱lantik hu, ka̱ á̱ kai khwong kyai a̱sa̱khwot fam a̱za-jenshyung vam-a̱byin Yurop hu á̱ si̱ ghwon a̱ni. Ma̱ng shi kyai a̱byin kilomita a̱ma̱ntanaai 209,331 (met a̱ma̱ntanaai 80,823) a̱ni, kikya swak mi̱ shi hu da̱ A̱babibyin A̱ka̱wa̱tyia̱ A̱sa̱khwot Bi̱ri̱ti̱n hu, a̱byin a̱ka̱wa̱tyia̱ a̱sa̱khwot Yurop ka̱ swak mi̱ shi kyai a̱byin a̱ni, ma̱ng a̱kubunyiung mi̱ shi mi̱ bibyin a̱ka̱wa̱tyia̱ a̱sa̱khwot swanta hu. A̱byin a̱ka̱wa̱tyia̱ a̱sa̱khwot ka nhyat ma̱ng za̱kwa wun fam a̱sa̱khwot ja ma̱ng a̱fa̱fap vwuon mi̱ shi shwai hu tsi̱tsak a̱ka̱cak a̱lyia̱ na. 60% a̱cyuang bibyin a̱ka̱wa̱tyia̱ a̱sa̱khwot Airi̱lan hu shyia̱ di̱ fam jenshyung – a̱wot dundung bibyin a̱ka̱wa̱tyia̱ a̱sa̱khwot huni, a mbeang kyang ku swak a̱bacyuang bibyin a̱ka̱wa̱tyia̱ a̱sa̱khwot 1,000 ma̱ng a̱ka̱fan na̱ laai shi a̱ni nang á̱ghyang nna ku mbwuo lyulyoot a̱ni, ni̱nia á̱ ngyei sot bibyin a̱ka̱wa̱tyia̱ a̱sa̱khwot A̱babibyin A̱ka̱wa̱tyia̱ A̱sa̱khwot Bi̱ri̱ti̱n hu.
Eswatini
A̱byin Eswatini (Swati: eSwatini /ɛswáˈtʼiːni/; Shong: /ˌɛswɑːˈtiːni/), á̱ lyen ma̱ng a̱lyoot a̱gwomna̱ti nka nang A̱byintyok Eswatini ka (Shong: Kingdom of Eswatini) nang gbangbang á̱ ku yei Swaziland (yei Ntyap: /swádzìlɑ̂ːn/) a̱ni, a̱wot á̱ghyang á̱niet nang A̱shong ba ni̱ ngyei a̱nia ba̱ng si̱ tat a̱fwun bi̱ri̱m ma̱ng shyiak a̱lyoot ka mbwak a̱gwomna̱ti a̱byin ba ma̱ a̱lyia̱ 2018 a̱ni), yet a̱byin kya ka̱ nwai byia̱ gak ma̱ng kyai a̱sa̱khwot ka̱ shyia̱ di̱ fam-a̱byin A̱tak Afrika hu. A̱byin Eswatini byia̱ a̱gi̱gak ma̱ng bibyin Mozambik di̱ fam a̱za-a̱tyin hu ma̱ng Afrika A̱tak di̱ nfam a̱za, jenshyung, ma̱ng a̱tak na. A̱byin Eswatini yet a̱nyiung mami a̱cyuang bibyin Afrika hu ku shyia̱ ma̱ng shi kyai a̱byin ku nwai swak kilomita 200 (met 120) a̱ni, kyiak neet di̱ fam a̱za naat a̱tak hu ma̱ng kilomita 130 (met 81) kyiak neet di̱ fam a̱tyin naat jenshyung hu; a̱mgba̱m ma̱ng a̱nia, za̱kwa wun nka ji ma̱ng lili a̱byin hu vwuon ba̱t, kyiak neet di̱ veld-a̱za tsutsok ku shi̱ri̱m a̱ni naat di̱ veld-tsuung ku fi̱ri̱m ku si̱ khwot a̱ni meang.
A̱wurumma̱nde
thumb|A̱yaawurumma̱nde swanta mmam nani kyiak neet da̱ a̱ka̱wa̱tyia̱ sa̱ncuri 19 ka|382x382px
Eswatini
Ya̱fang
Bibyin_swanta Bibyin_Afrika Bibyin_A̱tak_Afrika
A̱wurumma̱nde
A̱wurumma̱nde (ku A̱wurumma̱nde ku A̱wa̱ra̱mm̱nde ku A̱wuri̱mma̱nde) yet a̱gba̱ndang zong kyayak wa. Zong ji ni̱ bai da̱nian zwang, nwai yong nkyang khap, shi á̱kpa á̱niet, sang zwa ku nwai la̱p vam a̱gwomna̱ti.
A̱gba̱ndang Bi̱ri̱ti̱n
thumb|Ghwughwu a̱ta̱ngwat tswam, 2012, ma̱ng Airi̱lan di̱ fam jenshyung hu a mbeang [[Fi̱ransa (a̱byin)|Fi̱ransa di̱ fam a̱tak-a̱tyin hu]]
thumb|Ta̱si̱la a̱byin A̱gba̱ndang Bi̱ri̱ti̱n
Fang (nkyang)
Fang nkyang yet vak zop ke mang hwa ce nkyang ghyáng yet a̱ni. Si̱ a̱hwa fa cat shi a̱kpa a̱nyiung nang á̱ ku khap á̱ si̱ sak a̱ni.
Tsuung (a̱mpwot)
thumb|Tsutsuung tsat
Tsuung ji (á̱kpa: tsutsuung ji) yet a̱junjung a̱mpwot nang a̱tyu a̱kat ku a̱gwak nzwang nsaai nhyet nggu na a̱ni.
A̱gba̱ndang Jok Caad
A̱gba̱ndang Jok Caad (Fi̱ransa: Lac Tchad; Shong: Lake Chad) yet mi̱ di̱n jen gbangbang a̱gba̱ndang jok endorheic wa a̱ ku yet a̱mgbii a̱ si̱ nwai byia̱ shi tsuung ma̱ a̱ka̱wa̱tyia̱ Afrika, nang shi nggu hu shai shi̱shai da̱ a̱cak a̱yaasa̱ncuri ka swak a̱ni. Ma̱ng si̱sak nkhang Global Resource Information Database a̱si̱ United Nations Environment Programme na, a̱ ku shyuk a̱ nat %95 a̱tsak shi nggu wu kyiak neet da̱ a̱lyia̱ 1963 naat 1998. Shi kyai a̱byin ku swak yet a̱da̱dei hu hwa yet ma̱ a̱lyia̱ 1986, ma̱ng kilomita a̱ma̱ntaa̱naai 279 (met a̱ma̱ntaa̱naai 108), a̱wot "ghwughwu (a̱ta̱ngwat tswam) 2007 hu tyai mban shi mi̱ ndyia̱ mmam nani." A̱gba̱ndang Jok Caad ku yet a̱tsatsak hwa di̱n fam naat mbwuok kaswuo, a̱ nang si̱ ku swak á̱niet miliyon 30 ba̱ swan kpa̱mkpaan nggu a̱sa̱khwot mi̱ bibyin naai hu (Caad, Kemerun, Ni̱njer, ma̱ng Naijeriya) ku keang ngguu di̱ fam a̱ka̱wa̱tyia̱ Sahet hu a̱ni. Nggu wa yet a̰gba̱ndang jok a̱ swak ma̱ng shi di̱ kham Caad ji.
thumb|Ghwughwu nang Apollo 7 wu ku kyiak a̱ni, Zwat Swak a̱lyia̱ 1968
thumb|A̱gba̱ndang Jok Caad ma̱ng fam-a̱byin hyia̱k hu, ta̱si̱la a̱lyia̱ 2006
Ya̱fang
Nvam_a̱sa̱khwot_swanta A̱ca̱cet_Njok_swanta
A̱gba̱ndang Jok Viktoriya
thumb|Ghwughwu A̱gba̱ndang Jok Viktoriya hu nang á̱ ku kyiak neet mi̱ Landsat 7 hu a̱ni
A̱gba̱ndang Jok Viktoriya (Dholuo: Nam Lolwe; Luganda: 'Nnalubaale; Kinyarwanda: Nyanza; ku Ukerewe) yet a̱nyiung wa mami A̱ca̱cet Njok Afrika na. Shimba a̱ byia̱ a̱ka̱ka̱rak lyulyoot ma̱ a̱di̱di̱t, á̱ si̱ nwuak a̱gba̱ndang jok wu a̱lyoot A̱yang-a̱byin Viktoriya mbwak a̱tyocyet wu nang á̱ ngyei John Hanning Speke a̱ni, a̱ yet A̱tyobi̱ri̱ti̱n a̱son a̱ lyuut tazwa nggu a̱gba̱ndang jok wu ma̱ a̱lyia̱ 1858, ma̱nang gu ku ncyet a̱ naat ma̱ng Richard Francis Burton.
Ya̱fang
Nvam_a̱sa̱khwot_swanta A̱ca̱cet_Njok_swanta
La̱u shuga a̱sok
La̱u shuga a̱sok yet swat ghyang hwa nang shi gi̱lukot hu mami plasma a̱sok wu na swak si̱ hu á̱ maai tyan a̱ni. Si̱ huni da̱ a̱ka̱nyiung yet shi shuga hwa ku swak 11.1 mmol / l (200 mg / dl), a̱yaalama nzwan maai ci á̱pyia̱mba ba̱ lak tyai si̱ nang a̱ka̱fi̱ng na shi na̱ si̱ tat kpa̱mkpaan ma̱ng 13.9-16.7 mmol / l (~ 250-300 mg / dl). Á̱ nkyiak a̱tyu a̱ byia̱ tsi̱tsak ~ 5.6 ma̱ng ~ 7 mmol / l (100-126 mg / dl) (coknvak Sot Zwan Shuga Amerika) nang nggu a̱ byia̱ la̱u shuga a̱sok ma̱ a̱da̱dei, a̱wot nggu da̱ a̱ byia̱ swak 7 mmol / l (126 mg / dl) da̱ a̱ka̱nyiung á̱ kyiak nggu nang a̱tyu a̱ byia̱ zwan shuga wa a̱ni.
Ya̱fang
Zwán
La̱kwoja
thumb|Nwuan a̱gba̱ndang a̱keang La̱kwoja neet a̱zafan Pa̱ti.
La̱kwoja yet a̱gba̱ndang a̱keang wa mi̱ Naijeriya. A̱ swan ca̱caat ma̱ng a̱mun A̱ghyui Neja a mbeang Benuwe, nggu wa saa ngyet a̱keangtung Si̱tet Kogi. A̱wot nnwap Oworo, Bassa Ngge a mbeang A̱nupe na yet byina̱byin a̱jawa ma̱nang nnwap a̱si̱n Naijeriya á̱ghyang nang Kupa-A̱nupe, A̱kpat, Igbira, A̱ga̱ra, A̱kuma̱cyi, A̱do, ma̱ng Zi̱ya ba mun ta a̱ni̱nan a̱ja. Á̱ ku tyan a̱keang ka ka̱ yet a̱tat mami a̱ka̱keang na na̱ laai a̱nggang a̱ni mi̱ vam-a̱byin Afrika, kyiak neet a̱lyia̱ 2020 ba̱ng si̱ tat 2025, ma̱ng laai 5.93%.
A̱ka̱fwuop nta
La̱kwoja A̱kakeangtung a̱yaasi̱tet Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Kogi A̱ca̱cet a̱ka̱keang Naijeriya Naijeriya Si̱tet_Kogi
A̱gba̱ndang Kyai A̱sa̱khwot Ati̱lantik
thumb|Shi kyai a̱wat A̱gba̱ndang Kyai A̱sa̱khwot Ati̱lantik hu ma̱ng si̱sak wa̱i fa IHO 2002 hu, di̱ mi̱n nfam a̱sa̱khwot Ati̱k ma̱ng A̱ntati̱k na
Ya̱fang
Nvam_a̱sa̱khwot_swanta A̱ca̱cet_Nkyai_A̱sa̱khwot_swanta
A̱tyap
Sheda nkhang ma̱ng si̱ nkyang
A̱di̱di̱t A̱tyap wu shyia̱ di̱ swat mi̱ fam Taada Nok hu hwa, ma̱ a̱niak fam a̱za A̱ghyui Ka̱duna wu, nang á̱ lyen ma̱ng a̱lyiat nghwughwu terakota na a̱ni.
Tswa kan
thumb|Tswá kan á̱ lyen á̱ swak a̱ni ji̱ byia̱ tai bibyia̱ a̱ni
Tswa kan ji (á̱kpa: tswá kan ji) yet kan nwuan hwa (a̱kpa̱u kan nwuan, ku A̱KN ku OSD di̱n Shong).
A̱tyap
Sheda nkhang ma̱ng si̱ nkyang
thumb|A̱pyia̱, Taada Nok, terakota, Honolulu Museum of Arts
Á̱ ku ta̱taat tityan byii̱k a̱dyundyung tswam ma̱ a̱byin A̱tyap ka. Á̱ shyia̱ si̱ jini ma̱ a̱di̱di̱t di̱ fam Gan hwa ma̱ng a̱ka̱vwuonswat na̱ shyia̱ da̱ a̱beam. Nkyang na̱ bwat a̱ja a̱ni ni̱nia yet: a̱yaasi̱lag, a̱yaatwiya ma̱ng a̱ka̱sha̱ndong byii̱k ntswam. Di̱ tityang sweang mami A̱yit Mapama da̱ khwong cen Sancinyiriyan ma̱ng si̱ Cen Fwuam ma̱ A̱ta̱bat A̱ta̱nyeang, a̱yaasi̱lag ma̱ng a̱yaatwiya ba̱ bwat ma̱ a̱ja a̱ni ku shyia̱ á̱kpa di̱ mkpa̱m nia. Sa nkhang jini si̱ ki njhyem ma̱ng nkuu na̱ sang a̱tsuung na̱ shyia̱ ma̱ a̱ja ma̱ng wa a̱fan hu mi̱ Bakungkung A̱fang (9°55'N, 8°10'E) ma̱ng Tsok Fwuam (9°51'N, 8°22'E) mi̱ Gan ma̱ng A̱ta̱bat A̱ta̱nyeang, ma̱ ca̱caat. Zop jhyiung ja si̱ mun tyai a̱bubwong lung á̱kpa̱u nfang fwu ntswam ma̱ a̱di̱di̱t (9°58.5'N, 8°17, 85'E). Zóp ji̱ khwi a̱ni si̱ tyai nyia̱ á̱ bu nta̱taat a̱bubwong á̱ghyang nang á̱si̱ bania̱u, si̱ ku fa nyia̱ dung a̱bun ntswam ku naat a̱ mbwuot ba̱t di̱ fam a̱hwa.
Kwai-nfwuo-á̱niet
Lilyim nang á̱ mkpaat A̱byintyok A̱tyap ka ma̱ a̱lyia̱ 1995 a̱ni, A̱tyap ba si̱ shyia̱ á̱gwam a̱tat ba̱ ku nyia̱ tyok tazwa mba, nang á̱ ngyei A̱gwatyap a̱ni, a̱wot magwam ka si̱ shyia̱ A̱tak Njei mi̱ Sot A̱gwomna̱ti Mali Zangon Katab ma̱ a̱tak Si̱tet Ka̱duna, Naijeriya. A̱gwam a̱fwun wu, A̱tyushi, A̱gwam Dominic Gambo Yahaya (KSM), Agwatyap III, yet A̱gwam Shi A̱son wa mi̱ si̱tet ji.
Ya̱fang
<div style="height: 200px; overflow:auto; border: 1px solid gray; padding-right: 12px; background-color: #EEEEEE; ">
Fang a̱pyia̱
Nnwap_swanta Nnwap_Afrika Nnwap mi̱ Naijeriya Naijeriya Á̱niet_lilyem_Nija–Konggo A̱kat a̱pyia̱
Tswa a̱li
thumb|Tswa a̱li a̱tyubishyi thumb|upright|left|Tswa a̱li zat Yurop jhyang
A̱ghyi ba (a̱nyiung: tswa a̱li ji ku a̱li ka) yet nkyang nwuan a̱vwuo vam nyam ku a̱tyubishyi nia. Bibya nwuat nkyang nswuan a̱wat nwuan a̱vwuo.
A̱gba̱ndang Kyai A̱sa̱khwot Atik
thumb|upright=1.25|A̱gba̱ndang Kyai A̱sa̱khwot Atik wu, ma̱ng a̱gi̱gak nang sot International Hydrographic Organization (IHO) ku ghwak a̱ni, bi̱ri̱ng ma̱ng A̱ngam A̱sa̱khwot Hudson wu (kap ghyang shyia̱ di̱ fam a̱tak latityut 57°N hu, ta̱usa ta̱si̱la ji).
Dominic Yahaya
A̱gwam Sir Dominic Ga̱mbo Yahaya KSM (byin 10 Zwat jhyiung 1950) wa yet a̱tyuba̱ngtyok A̱byintyok A̱tyap, ma̱ a̱tak Si̱tet Ka̱duna, Naijeriya, mi̱ di̱ yong huni. Á̱ ka ndyen nggu ma̱ng a̱lyoot-tyok ka, A̱gwatyap III, meang.
A̱son shyicet ma̱ng tat-a̱pyia̱
Á̱ ku byin A̱gwam Dominik ma̱ A̱taligan, Fam A̱za, Naijeriya Bi̱ri̱ti̱n ma̱ a̱tuk 10 Zwat Jhyiung 1950.
Yahaya si̱ nyeang A̱nap-a̱li Justina mi̱ Zwat Swak ma̱ng Jhyiung 30, 1979.
Ta̱m
Yahaya ku tsa ta̱m ma̱ng a̱gwomna̱ti Si̱tet Ka̱duna lilyim khwo-a̱byin a̱lyia̱ a̱nyiung tyei ta nggu hu ma̱ng sot National Youth Service Corps hu, ma̱ a̱lyia̱ 1976 a̱wot a̱ si̱ yet:
A̱ si̱ ka yet:
Ma a̱nia wa, a̱ si̱ bwuok a̱ bai di̱ nyia̱ ta̱m ma̱ng:
A̱ si̱ mbeang yet:
Ma a̱nia wa, á̱ si̱ bai khai Yahaya nang A̱kpangcuk, Komiti Ba̱ng Kham A̱tyia̱ka̱u, Sot A̱gwomna̱ti Mali Zangon Kataf wu tsi̱tsak Zwat A̱taa 20, 2011 - Zwat Swak ma̱ng Jhyiung, 2012; a̱ghwon
Tswa yaya
thumb|upright=1.35|Tangka̱i kidee tswam nyii nyinyiit mam a̱fwun hu ma̱ng yaya nji hu
Dominic Yahaya
Swat memba
Yahaya ku yet a̱tsak memba:
Tswa yaya
Ya̱fang
Tswa yaya
Le Corbusier
197px|right Charles-Édouard Jeanneret (6 Zwat Swak 1887 – 27 Zwat A̱ni̱nai 1965), á̱ ku lyen nggu nang Le Corbusier a̱ni, ku yet a̱tyulyen ghwang a̱ka̱sa Shwit-Fi̱ransa wa, a̱tyughwang, a̱tyuswup nghwughwu, a̱tyughwang khwom a̱ca̱cet a̱ka̱keang, a̱tyulyuut, ma̱ng a̱nyiung ma̱ng á̱niet ba ba̱ ku jhyi vak mat kyang hu nang á̱ ngyei lyen ghwang a̱ka̱sa mam a̱fwun hu ma̱nini a̱ni ku ta á̱ni̱nan. Á̱ ku byin nggu ma̱ a̱byin Shwit kya a̱wot a̱ si̱ bai yet a̱tyobyin Fi̱ransa ma̱ a̱lyia̱ 1930. A̱kariya nggu wu ku ngaat ndyia̱ nswak nfwuon, a̱wot a̱ si̱ nghwak nghwughwu a̱ka̱nok mi̱ bibyin Yurop, Ja̱pan, Ndiya, ma̱ng Amerika A̱za ma̱ng A̱tak.
Dominic Yahaya
Za̱náng
Á̱ nnang gu za̱náng:
Le Corbusier
Á̱nietnyia̱ nghwughwu ma̱ng á̱nietlyen ghwang a̱ka̱sa
Dominic Yahaya
Fam si̱tet
Lilyim jhyá̱ Zangon Kataf ji a̱si̱ Zwat Tswuon 1992 nang á̱ si̱ yebaat á̱niet ba̱ swak 21 ba̱ yet mman a̱byin A̱tyap nia a̱ni, á̱ si̱ fam mbaa di̱ mi̱n bat a̱hyiak ku shi̱ri̱ya a̱tafa Cam 2 si̱ 1984 hu nang á̱ ku ntyia̱ di̱n ta̱m mbwak a̱gwomna̱ti a̱khwot á̱kwop Naijeriya ba, Dominic G. Yahaya (a̱ ku yet a̱khwo á̱niet di̱n jen a̱ja) ku shyia̱ mami mba nang á̱ ba̱ng di̱ mi̱n tsotswat a̱ni a̱mgba̱m ma̱ng Ba̱la A̱de Da̱ukee (a̱ ku yet A̱bagwam Zangon Katab di̱n jen a̱ja a̱ si̱ bai yet A̱gwatyap I di̱n jen á̱zanson a̱ni), ACP Juri Ba̱bang A̱yok (rtd.), Maj. James Atomic Kude (rtd.), John Perry Kude ma̱ng á̱ghyang á̱niet, di̱ mi̱n bwung Maj. Gen. Zamani Lekwot (rtd.), Elias Ma̱nza, ma̱ng á̱ghyang nang á̱ mmang nyiak a̱khwu a̱ni.
Ba̱ng tyok
Ma̱nang A̱tyushityok A̱gwam Dr. Harrison Isuu Bunggwon, A̱gwatyap II nsaan a̱ni, huhwa á̱ si̱ khai Yahaya di̱ yet A̱gwatyap a̱tat A̱byintyok A̱tyap wu, a̱ ka kwak A̱tyap ba a̱ shyei ma̱ng a̱mba a̱zanson a̱ni. Ma̱ A̱tuk A̱sa̱ba̱t, Zwat Swak ma̱ng Jhyiung 12, 2016, á̱ si̱si̱ nneap nggu shan tyok ji mbwak gwomna Si̱tet Ka̱duna wu a̱magwam ka mami A̱tak Njei.
A̱ka̱fwuop nta
Á̱gwam Naijeriya Á̱gwam A̱byintyok A̱tyap Á̱gwam Afrika Á̱nietkwai-nfwuo-á̱niet sa̱ncuri 20 mi̱ Naijeriya byin_1950 Á̱niet Si̱tet Ka̱duna Á̱niet_nswuan A̱tyap
Tswan
thumb|Tswan Afrika (Elaeis guineensis)
Tswan yet a̱kwon kya ka̱ kyiak jen ji̱ swak a̱lyia̱ a̱nyiung ka̱ ta̱bat mat sum a̱ni. A̱ka̱kwon tswan shyia̱ ma̱ a̱ka̱kwon nang á̱ lyen a̱ swak a̱wot á̱ si̱ cyui a̱ swak mi̱ si̱sa a̱ka̱kwon a̱ni.
Ya̱fang
Nkyayak
A̱ghyui
thumb|[[A̱ghyui A̱mazon ka (a̱duduu a̱sa̱khwot bula) ma̱ng a̱ka̱weang nka na (a̱sa̱khwot bula ma̱ka̱wa̱tyia̱).]]
A̱ghyui ka (á̱kpa: a̱ka̱ghyui na) yet a̱za̱za̱rak vam a̱sa̱khwot wa, mi̱ di̱n jen ma̱ a̱di̱di̱t a̱ byia̱ a̱shyim a̱sa̱khwot wa, a̱ tyong naat ca̱caat a̱gba̱ndang kyai a̱sa̱khwot, kyai a̱sa̱khwot, a̱gba̱ndang jok ku a̱ka̱ghyui á̱ghyang a̱ni. Mi̱ di̱n jen jhyang a̱ghyui a̱ghyang maai tyong ka̱ nwuo a̱byin ka ka̱ si̱ khwot a̱ja mi̱ di̱ ngaan nka hu di̱ mi̱n ntat vam a̱sa̱khwot ghyang. Á̱ maai yei a̱cyuang a̱ka̱ghyui ma̱ng lyulyoot nang cen ku a̱baghyui.
A̱gba̱ndang Kyai A̱sa̱khwot Pasi̱fi̱k
A̱gba̱ndang Kyai A̱sa̱khwot Pasi̱fi̱k wu wa yet a̱gba̱ndang kyai a̱sa̱khwot swanta a̱ swak ma̱ng shi a̱mgbii ma̱ng shi tsuung a̱ni. A̱ ngaat kyiak neet da̱ A̱gba̱ndang Kyai A̱sa̱khwot Atik wu di̱ fam a̱za hu naat da̱ A̱gba̱ndang Kyai A̱sa̱khwot A̱tak wu (ku, ma̱ng si̱sak wa̱i a̱lyiat hu, naat ma̱ A̱ntati̱ka) di̱ fam a̱tak hu a̱wot a̱ si̱ byia̱ gak ma̱ng nvam-a̱byin A̱siya ma̱ng A̱strelya di̱ fam jenshyung hu ma̱ng Amerika di̱ fam a̱tyin hu.
Ya̱fang
Nvam_a̱sa̱khwot_swanta A̱ca̱cet_Nkyai_A̱sa̱khwot_swanta
Lee Min-ho
Lee Min-ho(Kworiya: 이민호/李敏鎬, byin a̱tuk mam 22 Zwat 6 1987) yet a̱tyu nkhang Telvishon Ri̱pobi̱lik Á̱niet Kworiya A̱tak wa.
Tung nzwa Naijeriya
thumb|[[Legwot, a̱ka̱wa̱tyia̱ fam kurum a̱byin Naijeriya]]
Tung nzwa a̱byin Naijeriya hu byia̱ shi a̱ka̱wa̱tyia̱ hwa di̱n vak a̱ka̱kurum na̱ nwuai a̱byin ka, ku si̱ yet tung nzwa ku shyia̱ di̱ kyiai ma̱ng kaswuo ji̱ laai ta̱ngam ja a̱ni; ma̱ng nta̱m nok nkyang na̱ shyia̱ di̱ ngaat a̱ni, a̱mgba̱m ma̱ng nfam kurum, savit, a̱ka̱myim, lyennkyangta̱m ma̱ng gwainfwuoá̱niet na meang.
Ya̱fang
*
Lebanon
thumb|Tuta Lebanon thumb|A̱lama a̱byin Lebanon thumb|Ta̱si̱la a̱byin Lebanon
A̱byin Lebanon (yei Shong: /ˈlɛbənɒn, -nən/; La̱ra̱ba: لُبْنَان, lubnān; yei La̱raba Lebanon: lɪbˈneːn), á̱ lyen di̱ yorong ofisha hu nang Ri̱pobi̱lik Lebanon wu, yet a̱byin ka̱ lyiat La̱ra̱ba kya ma̱ka̱wa̱tyia̱ fam a̱byin A̱ka̱wa̱tyia̱ A̱tyin hu a̱ni, ka̱ swat di̱ fam a̱byin Jenshyung A̱siya hu. Ka̱ byia̱ a̱gi̱gak ma̱ng Suriya di̱ fam a̱za hu ma̱ng a̱tyin a mbeang Isi̱rela di̱ fam a̱tak hu, ma̱nang Kuburut si̱ myiai gbang bah di̱ fam jenshyung nka a̱ma̱nyi Kyai A̱sa̱khwot Meditaroniya ka. Myiai Lebanon da̱ a̱yaaga̱sat nvak Kham Meditaroniya ma̱ng bibyin A̱la̱ra̱ba a̱ma̱nta ba ku mbeang a̱dodo nkhang gbangbang a̱byin ka ku si̱ ka njhyi sheda taada nka ku nhyat ma̱ng susot a̱dini ma̱ a̱di̱di̱t a̱ni. A̱byin Lebanon yet mali á̱niet kpa̱mkpaan miliyon a̱taa kya, ka̱ si̱ kup shi a̱byin ku sii laai tat kilomita a̱ma̱ntanaai 10,452 (met a̱ma̱ntanaai 4,036), ka̱ si̱ kin ngyet a̱nyiung mi̱ bibyin swanta ku yet a̱cyuang a̱ni mami A̱siya di̱n vak shi a̱byin a̱ni. Á̱niet ba̱ lyiat La̱ra̱ba ba a̱ni, bibya yet a̱di̱di̱t wu mi̱ shi á̱niet a̱byin hu, ma̱nang La̱ra̱ba ja yet a̱lyem ofisha ka, a̱wot á̱ ka ndyiat La̱ra̱ba Lebanon ji a mbeang La̱ra̱ba Kidee a̱si̱ Ce ji kuzang a̱tuk.
A̱gba̱ndang Kyai A̱sa̱khwot Ndiya
A̱gba̱ndang Kyai A̱sa̱khwot Ndiya wu wa yet a̱tat wu mi̱ shi kyai a̱sa̱khwot mi̱ swanta hu. A̱ kup kilomita a̱ma̱ntanaai 70,560,000 (met a̱ma̱ntanaai 27,240,000) ku 19.8% a̱sa̱khwot na̱ shyia̱ tazwa swanta ka a̱ni. A̱ byia̱ a̱gi̱gak ma̱ng A̱siya di̱ fam a̱za hu, Afrika di̱ fam jenshyung hu ma̱ng A̱strelya di̱ fam a̱tyin hu. Di̱ fam a̱tak hu ku byia̱ gak ma̱ng A̱gba̱ndang Kyai A̱sa̱khwot A̱tak ku A̱ntati̱ka wu, ca̱caat ma̱ng wa̱i a̱lyiat hu á̱ fa a̱ni. Di̱n vak kwop nggu hu, A̱gba̱ndang Kyai A̱sa̱khwot Ndiya wu si̱ byia̱ a̱ca̱cet nkyai a̱sa̱khwot khwong a̱byin ku nkyai a̱sa̱khwot nfam a̱byin nang Kyai A̱sa̱khwot A̱rabiya hu, Kyai A̱sa̱khwot Lakadivi hu, Kyai A̱sa̱khwot Somali hu, A̱ngam A̱sa̱khwot Ba̱nggal wu, ma̱ng Kyai A̱sa̱khwot Andaman hu.
Lebanon
Ya̱fang
Bibyin swanta Bibyin A̱siya Bibyin Jenshyung A̱siya
A̱gba̱ndang Kyai A̱sa̱khwot Ndiya
Ya̱fang
Nvam_a̱sa̱khwot_swanta A̱ca̱cet_Nkyai_A̱sa̱khwot_swanta
Fi̱ng
Fi̱ng hwa yet jen ja nang nggwoseam/nggwonean nshyia̱ ma̱ tsi̱tsak nggwon ma̱ng kwop a̱ni.
A̱ghyui Bini
thumb|Kham A̱ghyui Bini Bini yet a̱ghyui kya ka̱ kpa̱ra̱p ka̱ cyok di̱ fam a̱tak-jenshyung Naijeriya a̱ni.
Ya̱fang
Nvam_a̱sa̱khwot_swanta A̱ka̱ghyui Naijeriya A̱ka̱ghyui_Afrika A̱ka̱ghyui_swanta
Facebook
thumb|Aikon Facebook thumb|A̱lama a̱bwuang Facebook
Facebook (ku Fesbuk) yet savit tung a̱niet ndung hwa ma̱ng á̱na̱nwuai seang nkhang a̱zalang Amerika nang sot Meta Platforms ji ja byia̱ a̱ni. Á̱ kpaat sot ji ma̱ a̱lyia̱ 2004 mbwak Mark Zuckerberg ma̱ng mmanfang a mbeang á̱kpa̱ndang swat tutu nggu ba á̱ghyang mi̱ Harvard College nang Eduardo Saverin, Andrew McCollum, Dustin Moskovitz, ma̱ng Chris Hughes. A̱lyoot sot ka neet nkwambwat a̱myim face book ni̱nia nang á̱ ni̱ nnwuak mmanfang a̱yaayunivasti Amerika na a̱ni. Di̱n jen tsa ji, mmanfang Harvard ni̱nia ma̱nyin nna maai yet memba, a̱wot ma̱nang a̱ngga wu seang a̱ni, a̱ si̱ ka ntat a̱yaayunivasti A̱merika A̱za á̱ghyang ma̱ a̱shonshyon ma̱ a̱shonshyon, a̱wot kyiak neet ma̱ a̱lyia̱ 2006, konyan wa gu swak ndyia̱ 13 maai nwuo. Ma̱ a̱lyia̱ 2020, Facebook tyan nyia̱ á̱nietnta̱m biliyon 2.8 bya nshyia̱ di̱ nyia̱ ta̱m ma̱ng a̱ngga mba wu kuzang zwat, a̱wot di̱ fam shi nyia̱ ta̱m ma̱ng a̱cyetaneang hu ku si̱ yet a̱natat mi̱ swanta hu a̱mgba̱m. Huhwa ku yet ap jet a̱bwoi wu nang á̱ swak cyok ma̱ng a̱nggu mi̱ ce ndyia̱ 2010 hu.
Fantswam (a̱byin)
A̱byin Fantswam (Kpat: Kafancan; Shong: Kafanchan; Ku: Manggyanɡ) yet a̱keang kya ka̱ shyia̱ di̱ fam a̱tak Si̱tet Ka̱duna, Fam A̱ka̱wa̱tyia̱, Naijeriya, ka̱ myim a̱za̱za̱rak ya a̱son mat ya a̱son vak kyangcung-a̱byin nang á̱ ku kpaat a̱ni mi̱ fam a̱byin a̰hwa gbangbang, a̱wot á̱ si̱ ka nsak tesha a̱ga̱sat nvak sot Nigerian Railway Corporation (NRC) ji a̱ja ma̱ a̱lyia̱ 1927, a̱wot a̱keang ka si̱ bu swan lang kyangcung-a̱byin ku mun Pa̱takwot, Inugu, Fantswam, Kuru, Ba̱uci, ku si̱ bai gba̱p mami a̱keang Nduguli. Ma̱ a̱cak 2007, á̱ tyan shi á̱niet mami A̱byin Fantswam á̱ si̱ sak 83,092.
A̱ka̱fwuop nta
Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Ka̱duna A̱ka̱keang_mami_Naijeriya Fantswam
Fizik
Fizik yet a̱za̱za̱rak sains wa a̱ zop nkyang gu lyen nna, kuntyin yet nna hu, a̱guguut nna wu ma̱ng za̱kwa da̱ a̱cak njen ma̱ng a̱wat (a̱ghwop), ma̱ng nkyang a̱meang kpa̱p cet ma̱ng cet yuut. Fizik yet a̱nyiung di̱ nfam sains na̱ lan di̱ yet a̱tsatsak a̱ni, ma̱ng jat nfi̱k za̱kwa swanta mbeang á̱ta̱ngwat kyai tswazwa ji. Á̱ ngyei a̱tyusains a̱ yet a̱gwak wa a̱ni mi̱ fam fizik, a̱tyufizik.
Nkhang
Swang a̱lyiat ji "fizik" neet swang a̱lyiat Helen ji φυσική (ἐπιστήμη) ja, ku fa "lyen yet a̱mat" a̱ni  di̱n vak swang a̱lyiat nShong ji, physics.
A̱ka̱fwuop nta
Fizik
A̱gba̱ndang Kyai A̱sa̱khwot A̱tak
A̱gba̱ndang Kyai A̱sa̱khwot A̱tak wu, á̱ ka ndyen nang A̱gba̱ndang Kyai A̱sa̱khwot A̱ntati̱ka wu a̱ni, wa yet á̱sa̱khwot A̱gba̱ndang Kyai A̱sa̱khwot Swanta na̱ shyia̱ di̱ ngaan fam a̱tak hu, da̱ a̱ka̱nyiung, á̱ kyiak nang gu shyia̱ fam a̱tak 60° S lati̱tyut hu hwa a̱wot a̱ si̱ kaat vam-a̱byin A̱ntati̱ka hu. Mat a̱nia, á̱ nwuan nang nggu wa yet a̱gba̱ndang kyai a̱sa̱khwot a̱feang wu gu swak ma̱ng yet a̱da̱dei a̱ni mami a̱fwuon na: a̱ lat shi A̱ca̱cet Nkyai A̱sa̱khwot Pasi̱fi̱k, Ati̱lantik, ma̱ng Ndiya hu a̱wot a̱ si̱ ba̱ lan shi a̱ swak Atik wu. Mi̱ si̱ ku swak ndyia̱ 30 na̱ ku swak a̱ni, A̱gba̱ndang Kyai A̱sa̱khwot A̱tak wu ku li a̱shai lili wun ka̱ hyaat, ka̱ si̱ kwak a̱ka̱shai na̱ yet a̱ni bah, a̱ si̱ bai mi̱ ecosystem nvam a̱sa̱khwot wu.
thumb|upright=1.35|A̱gba̱ndang Kyai A̱sa̱khwot A̱ntati̱ka wu, ma̱ng si̱sak ku shyia̱ di̱ jhyuk 4 A̱gi̱gak A̱ca̱cet Nkyai A̱sa̱khwot ma̱ng Nkyai A̱sa̱khwot nang sot International Hydrographic Organization ji ku ghwak sak a̱ni (2002)
thumb|upright=1.35|Ghwang da̱ a̱ka̱nyiung Tungndung A̱ntati̱ka hu, kuntyin zop sains hu di̱n jen jhyang nyia̱ ta̱m ma̱ng a̱nhu nang gak A̱gba̱ndang Kyai A̱sa̱khwot A̱tak hu
Ya̱fang
Nvam_a̱sa̱khwot_swanta A̱ca̱cet_Nkyai_A̱sa̱khwot_swanta
Leonardo DiCaprio
Leonardo Wilhelm DiCaprio (yei Shong: /diˈkæprioʊ/; yei Italiya /diˈkaːprjo/; byin a̱tuk mam 11 Zwat Swak ma̱ng Jhyiung 1974 ) yet a̱tyu nkhang Telvishon Muná̱pyia̱ Sí̱tet wa.
Filipin
A̱byin Filipin (Filipino: Pilipinas; Shong: The Philippines /ˈfɪləpiːnz/), á̱ lyen ma̱ng a̱lyoot a̱gwomna̱ti ka nang Ri̱pobi̱lik Filipin wu (Filipino: Republika ng Pilipinas; Shong: Republic of the Philippines), yet a̰byin ka̱ yet sot bibyin a̱ka̱wa̱tyia̱ a̱sa̱khwot kya a̱ni, di̱ fam a̱byin A̱tak-A̱tyin A̱siya. Ka̱ shyia̱ di̱ fam jenshyung A̱gba̱ndang Kyai A̱sa̱khwot Pasi̱fi̱k wu wa, ka̱ si̱ byia̱ bibyin a̱ka̱wa̱tyia̱ a̱sa̱khwot kpa̱mkpaan ma̱ng 7,640, nang á̱ ka̱u sak susot tsat ca̱caat ma̱ng lili wun hu kyiak neet a̱za naat a̱tak: Luzon, Visa̱yat, ma̱ng Mi̱nda̱nawo. A̱byin Filipin ka byia̱ a̱gi̱gak ma̱ng Kyai A̱sa̱khwot Caina A̱tak hu di̱ fam jenshyung hu, Kyai A̱sa̱khwot Filipin hu di̱ fam a̱tyin hu, ma̱ng Kyai A̱sa̱khwot Selebet hu di̱ fam a̱tak-jenshyung hu, a̱wot ka̱ si̱ byia̱ a̱gi̱gak a̱sa̱khwot ma̱ng bibyin Taiwan di̱ fam a̱za hu, Ja̱pan di̱ fam a̱za-a̱tyin hu, Pa̱la̱u di̱ fam a̱tyin hu ma̱ng a̱tak-a̱tyin, Ndonisiya di̱ fam a̱tak hu, Malesiya ma̱ng Brunei di̱ fam a̱tak-jenshyung hu, Viyetnam di̱ fam jenshyung hu, ma̱ng Caina di̱ fam a̱za-jenshyung hu. A̱byin Filipin ka kup shi kyai a̱byin kilomita a̱ma̱ntanaai 300,000 (met a̱ma̱ntanaai 120,000) a̱wot, ma̱ a̱lyia̱ 2020, ka̱ byia̱ shi á̱niet kpa̱mkpaan ma̱ng miliyon 109, ka̱ si̱ yet a̱byin 12 ka̱ lan byia̱ á̱niet mi̱ swanta hu a̱ni. Ka̱ yet a̱byin nnwap ma̱ a̱di̱di̱t kya, ma̱ng nnwap ma̱ng taada nvwuom na̱ kaai a̱mgba̱m bibyin a̱ka̱wa̱tyia̱ a̱sa̱khwot nka hu. A̱keang Manila kya yet a̱keangtung nka ka, a̱wot Quezon City kya si̱ yet a̱gba̱ndang a̱keang a̱ swak ma̱ng shi a̱ni, bi̱ri̱ng ma̱ng a̱nia, a̱ka̱keang a̱feang na myian di̱ fam dandi Metro Manila hwa.
Ya̱fang
Bibyin swanta Bibyin A̱siya Bibyin A̱tak-A̱tyin A̱siya
A̱ghyui A̱mazon
A̱ghyui A̱mazon ka (Shong: The Amazon River, yei MA̱: /ˈæməzən/, yei MA̱: /ˈæməzɒn/; Si̱pen: Río Amazonas, Potugit: Rio Amazonas) mi̱ vam-a̱byin Amerika A̱tak kya yet a̱ghyui ka̱ swak ma̱ng shi koot a̱sa̱khwot mi̱ swanta hu, a̱wot á̱ghyang á̱niet si̱ tak nyia̱ kikya ma ngyet a̱ghyui ka̱ swak mi̱ shi a̱swap hu mi̱ swanta hu ma̱nang á̱ghyang á̱niet gbi̱t nyia̱ a̱cucuk wa bah.
thumb|A̱ghyui A̱mazon ka
thumb|Ta̱si̱la A̱ghyui A̱mazon ma̱ng kham kukwaat nka ji
Ya̱fang
Nvam_a̱sa̱khwot_swanta A̱ka̱ghyui_Amerika_A̱tak A̱ka̱ghyui Brazil A̱ka̱ghyui_swanta
Turkiya
A̱byin Turkiya (Turki: Türkiye /ˈtyɾcije/; Shong: Turkey), á̱ lyen ma̱ng a̱lyoot a̱gwomna̱ti nka nang Ri̱pobi̱lik Turkiya wu (Turki: Türkiye Cumhuriyeti /ˈtyɾcije dʒumˈhuːɾijeti/; Shong: Republic of Turkey) a̱ni, yet a̱byin kya ka̱ shyia̱ di̱n kap di̱ fam Jenshyung A̱siya di̱n kap di̱ fam A̱tak a̱tyin Yurop a̱ni. Ka̱ byia̱ a̱gi̱gak ma̱ng Helat ma̱ng Buli̱geriya di̱ fam a̱za-jenshyung hu; A̱dyundyung Kyai A̱sa̱khwot wu di̱ fam a̱za hu; Jiyojiya di̱ fam a̱za-a̱tyin hu; A̱rmeniya, Azerbaijan, ma̱ng Iran di̱ fam a̱tyin hu; Irak di̱ fam a̱tak-a̱tyin hu; Suriya ma̱ng Kyai A̱sa̱khwot Meditaroniya hu di̱ fam a̱tak hu; ma̱ng Kyai A̱sa̱khwot A̱gea hu di̱ fam jenshyung hu. A̱turki ba, bibya byia̱ a̱di̱di̱t shi wu ma̱ng shi á̱niet a̱byin hu a̱wot A̱kurdi ba si̱ byia̱ a̱da̱dei shi wu a̱ swak ma̱ng shi mami a̱cyuang nnwap na a̱ni. A̱keangtung nka ka, kikya yet A̱nkara ma̱nang a̱gba̱ndang a̱keang nka wu a̱ swak ma̱ng shi hu a̱ si̱ ka yet a̱ka̱wa̱tyia̱ naat mbwuot a̱ka̱kurum ka si̱ yet Itambut.
Bibyin_swanta Bibyin_A̱siya Bibyin_Yurop Bibyin_Jenshyung_A̱siya Turkiya
A̱ghyui Konggo
thumb|A̱ghyui Konggo ka kpa̱mkpaan Kisangani, [[Ri̱pobi̱lik Di̱mokrasi a̱si̱ Konggo|Konggo]]
thumb|Kham kukwaat A̱ghyui Konggo ji
A̱ghyui Konggo ka (Kongo: Nzâdi Kôngo, Fi̱ransa: Fleuve Congo, Potugit: Rio Congo), nang á̱ ku yorong gbangbang A̱ghyui Zaire a̱ni, kya yet a̱ghyui ka̱ byia̱ shi a̱swap a̱feang mi̱ Afrika, a̱wot a̱ghyui Nayit ka, kikya ma̱nyin si̱ swak nka ma̱ng yet a̱junjung hu. Kikya si̱ ka ngyet a̱ghyui a̱feang mi̱ swanta hu di̱n vak shi sweanp a̱sa̱khwot, lilyim A̱mazon wu wa ma̱nyin.
Leslie Cheung
250px|thumb|Leslie Cheung
Leslie Cheung(Caina: 張國榮, byin a̱tuk mam 12 Zwat 9 1956 – 1 Zwat 4 2003    ) yet a̱tyu nkhang Telvishon Hong Kong wa.
A̱ghyui Benuwe
thumb|upright=1.4|A̱ghyui Benuwe ka ka̱ nwuan fam a̱tak-a̱tyin hu neet ma̱ a̱keang Jimeta. thumb|right|upright=1.6|Ta̱si̱la ji̱ tyai kham kukwaat A̱ghyui Benuwe ji.
A̱ghyui Benuwe ka (Fi̱ransa: la Bénoué), á̱ ku ngyei A̱ghyui Ca̱da ku Chadda ku Tchadda, yet a̱gba̱ndang sa A̱ghyui Nija wuwa. A̱ghyui ka byia̱ shi a̱swap kilomita 1,400 (870 met) hwa ca̱caat a̱wot ka̱ si̱ nyia̱ kpa̱mkpaan yet si̱ ka nang á̱ si̱ mi̱n cyet da̱ nka ma̱ng kukwon a̱wak bah da̱ a̱cak a̱kwa̱i. Shi kham nka hu yet kilomita a̱ma̱ntanaai 319,000 (met a̱ma̱ntanaai 123,000). Mat a̱nia wa, ka̱ si̱ yet a̱tsatsak vak a̱cyet wa di̱ nfam-a̱byin nang ka̱ kpa̱k ka̱ sweap a̱ni.
Ya̱fang
Nvam_a̱sa̱khwot_swanta A̱ka̱ghyui Naijeriya A̱ka̱ghyui_Afrika A̱ka̱ghyui_swanta
A̱gurma
thumb|A̱yaagurma nvwuon A̱gurma wu (á̱kpa: a̱yaagurma ba) yet a̱kyikyo bya nang á̱ kap ma̱ng nian a̱ni, tswa ji ma̱ng a̱kyikyo ba yet di̱ wan nyiung ma̱ng nkyayak njhyang. A̱gurma mba̱ng nyinyang nkyayak mbeang swam hu.
A̱gurma a̱nfwuong
thumb|Allium sativum, á̱ ka ngyei a̱gurma a̱nfwuong a̱ni A̱gurma a̱nfwuong (Allium sativum) yet sotbishyi á̱ga̱fi̱p nkywat a̱ka̱kwon ji̱ li nang a̱la̱u wa a̱ni, mi̱ genus Allium ji. Á̱na̱nyiuk nggu ba, bibya yet a̱gurma wu, shalot, lik, cayi̱p, a̱gurma Welsh ma̱ng a̱gurma Caina wu.
Fi̱ri̱ng
Fi̱ri̱ng hu (á̱kpa: nfi̱ri̱ng na) yet kap vam a̱tyubishyi hu, ku nyám ji̱ nwaai mman nji na a̱ni, ku ntangka̱i nyám ghyáng. Fi̱ri̱ng hu shyia̱ tsi̱tsak a̱tyin fwuo ka ma̱ng kwop a̱fa hu.
Legwot
thumb|Tyiang a̱toot shi Legwot
A̱keang Legwot (Shong: Lagos; yei Shong Naijeriya: /ˈleɪɡɒs/; A̱ghwangkpang: Èkó) kya yet a̱gba̱ndang a̱keang a̱ swak ma̱ng á̱nietbishyi ma̱ a̱byin Naijeriya ma̱ng a̱gba̱ndang a̱keang a̱feang wu mami Afrika a̱ma̱lyim a̱keang Kinshasa, RDK, a̱ si̱ byia̱ shi á̱niet miliyon 14.8 mi̱ da̱ a̱lyia̱ 2021 mami a̱gba̱ndang a̱keang wu ci̱k. Sot metropolitan Legwot ji byia̱ a̱kuu shi á̱niet miliyon 21.3 wa, ji̱ si̱ yet sweang ma̱ng shi kyai di̱ susot metropolitan Afrika ji a̱mgba̱m, a̱ma̱lyim a̱keang Kairo. Legwot yet a̱gba̱ndang a̱ka̱wa̱tyia̱ a̱bwuang Afrika wa a̱wot ji̱ si̱ ka ngyet kwop tung nzwa Si̱tet Legwot ma̱ng a̱mgba̱m Naijeriya. Megacity wu byia̱ GDP ku yet a̱naai ma̱ng shi mami Afrika ma̱ng a̱li jhyiung di̱ tityan ngyong kukwon a̱wak kyai a̱sa̱khwot ji̱ swak mi̱ shi̱ ma̱ng naat mbwuot mi̱ vam a̱byin Afrika hu. Ji̱ yet jhyiung di̱ a̱ca̱cet a̱ka̱keang na̱ laai shi a̱nggang swak a̱ni ta̱cya̱ ka a̱mgba̱m.
Ya̱fang
<div style="height: 200px; overflow:auto; border: 1px solid gray; padding-right: 12px; background-color: #EEEEEE; ">
A̱ka̱fwuop nta
Naijeriya A̱ka̱keang mami Naijeriya A̱kakeangtung a̱yaasi̱tet Naijeriya A̱ka̱vwuo na̱ byia̱ á̱niet ma̱ ba̱t mami Si̱tet Legwot A̱ca̱cet a̱ka̱keang Naijeriya
A̱gwam
A̱gwam yet a̱lyoot kya nang á̱ nwuak a̱tyuba̱ngtyok a̱ yet a̱sam a̱ni. Á̱ ka ngyei a̱nap wu a̱gwam-a̱byii̱k, a̱lyoot a̱nyiung kya á̱ bu ngyei a̱yanga̱li a̱gwam wu. Á̱ ngyei a̱gwam A̱byintyok A̱tyap wu A̱gwatyap.
A̱ghyui Ka̱duna
thumb|Vak-a̱cyet A̱ghyui Ka̱duna thumb|A̱ghyui Ka̱duna, nwuan neet da̱ Sea Breeze hu, Ka̱duna, 2007
Fi̱ra̱ntse
thumb|Kpa̱m nghwughwu Fi̱ra̱ntse ku tyai Galleria degli Uffizi wu (tazwa a̱zamyian), Palazzo Pitti si̱ ntung, nwuan kwamam a̱gba̱ndang a̱keang hu ma̱ng Nang A̱sa̱khwot Na̱ptyun mami Piazza della Signoria ji thumb|A̱lama a̱byin Fi̱ra̱ntse
A̱ghyui Ka̱duna
A̱ghyui Ka̱duna ka yet sa A̱ghyui Nija ja ji̱ ngaat tat shi a̱swap kilomita 550, a̱wot ka̱ si̱ ka kpa̱ra̱p ka̱ sweap a̱byin Naijeriya ka. Ka̱ shyia̱ a̱lyoot nka neet tsáng ji̱ swuat mami a̱ghyui ji ja ma̱ng da̱ a̱beam nka. A̱tyin nka ka shyia̱ Si̱tet Pi̱lato wa, a̱zantsok Nja̱t ka, kilomita 29 a̱tak-jenshyung neet a̱keang Nja̱t ka, ka̱ si̱ kpa̱ra̱p sweap a̱byin a̱yoot nka, Si̱tet Ka̱duna, a̱wot ka̱ si̱ bai swak a̱keangtung a̱byin ka, Ka̱duna, ka̱ si̱ myim ma̱ng A̱ghyui Nija ka ma̱ Si̱tet Nija. Vak a̱cyet nka ghyang si̱ kai ku sweap a̱gang a̱byinkukwon Sa̱va̱na wu, a̱wot tamm ji ji̱ shyia̱ a̱tatak si̱ byia̱ tityam a̱baniak ma̱ a̱di̱di̱t a̱zanunwuai a̱ca̱cet a̱kpa̱kpai bibyin ri̱giwa Nija ka.
Fi̱ra̱ntse
Fi̱ra̱ntse (Italiya: Firenze /fiˈrɛntse/) yet a̱gba̱ndang a̱keang wa di̱ fam A̱ka̱wa̱tyia̱-A̱za a̱byin Italiya a̱ si̱ yet a̱keangtung fam-a̱byin Tuska̱ni meang. Nggu wa yet a̱gba̱ndang a̱keang a̱ swak ma̱ng shi á̱niet mami Tuska̱ni, ma̱ng á̱nietswat 383,084 mi̱ di̱ a̱lyia̱ 2013, a̱wot a̱ si̱ swak á̱niet 1,520,000 di̱ fam metropolit nggu hu.
Leonardo da Vinci
Á̱nietnyia̱ nghwughwu ma̱ng á̱nietlyen ghwang a̱ka̱sa Byin_1452 Kwi_1519
A̱ghyui Ka̱duna
Lyuut
Nvam_a̱sa̱khwot_swanta A̱ka̱ghyui_Afrika A̱ka̱ghyui_swanta A̱ka̱ghyui Naijeriya Ka̱duna
Henry Adefokpe
Henry Edmund Olufemi Adefokpe (15 Zwat Tsat 1926 – 11 Zwat Tsat 2012) ku yet mejo-jenera wa ma̱ng A̱khwot Á̱kwop A̱byin Naijeriya a̱ ku nyia̱ ta̱m nang Minista Á̱lyiat-nta Naijeriya a̱ si̱ ba̱ yet memba Komiti Oli̱mpik Bibyin Swanta kyiak neet ma̱ a̱lyia̱ 1985 ba̱ng si̱ tat a̱lyia̱ 2006 a̱ si̱ ka yet memba-cyin Komiti Oli̱mpik Bibyin Swanta neet ma̱ a̱lyia̱ 2007.
Lilyem A̱ka̱wa̱tyia̱ Pi̱lato
Lilyem A̱ka̱wa̱tyia̱ Pi̱lato ku shyia̱ kpa̱mkpaan nswak nfeang hu a̱ni yet sa jhyiung ja di̱ lilyem Pi̱lato hu nang á̱ lyiat di̱ fam a̱ka̱wa̱tyia̱ a̱byin Naijeriya hu. Tyap ji byia̱ á̱nietlyiat ba̱ tat 130,000, a̱wot a̱lyem a̱meang nji ka Jhyuo (ku Jju) si̱ byia̱ si̱ ku swak á̱nietlyiat 300,000 a̱ni. Ma̱nang Daa (ku Hyam) si̱ byia̱ 100,000. Cori si̱ bwuo a̱pyia̱ nka a̱lyoot ma̱nang ka̱ yet a̱nyiung mami a̱bacyuang lilyem ku byia̱ mban a̱nwuat a̱taa a̱ni, shimba a̱tat nia nang á̱ nyia̱ ta̱m ma̱ng á̱na di̱ lyuut.
A̱jure
A̱jure (Kpat: Kajuru) yet A̱dadai A̱vwuo tung A̱gwapnati ka̱ shyia̱ A̱tak Kaduna, Si̱tet Kaduna, Naijeriya a̱ni. A̱keang tung a̱niet ka kya a̱ngyei A̱jure. A̱dam nyia̱ a̱vwuo ka ni kwup kyai a̱bin ku bai kilomita with 2,229 a̱ni.
Lilyem A̱ka̱wa̱tyia̱ Pi̱lato
A̱ka̱fwuop nta
Lilyem Pi̱lato
Ga̱shyio
Ga̱shyio yet sum ha a̱yet di̱ wan nyung a̱ni.Ka̱ a̱doot a̱ya a̱bun, a̱kolo ngu ka yet a̱sa̱khwot kikyio nyia.
Gashyio niat swan khenkhiam ka tyia̱ a̱bwonu ku ma̱ng nyung.
Myura Cora
Da̱won
Cora ku laai a̱ si̱ shi mi̱ provin Shima ma̱ng a̱nietkhwop a̱nap nggu wu ma̱ng a̱shushyuo a̱sam nggu wu. A̱tyia̱ nggu wu ku kai kyangbwak hu a̱ ghwon di̱n jen da̱won Myura, huhwa a̱yang nggu wu si̱ kyiak kpa̱t kyangbwak hu a̱pyia̱ nggu. A̱ si̱ bu nyeang bah a̱ si̱ ba̱ng mman nggu na ma̱ng a̱pyia̱ nggu. Cora ku nyia̱ fang hu a̱mali kya nang nggwon. Ma̱nang ba̱ ku yet á̱kpa̱ndang swat bya ma̱ng ma Taniguci ka a̱ni, Cora si̱ nyia̱ kpa̱ndang ma̱ng Yosa Buson ba̱ si̱ shyia̱ kpa̱mkpaan ma̱ng á̱ghyang ba̱t. Ba̱ ku myim jen ji nang Buson ku bai ndyia̱ 20 a̱ni, a̱wot ba̱ si̱si̱ cat Matsuo Bashō ma̱ng Kobayashi Issa.
Tat-a̱ghyi ma̱ng kwi
Cora ku ta̱bat a̱ si̱si̱ nyia̱ ma̱ng zwan a̱gba̱t-a̱pyia̱ a̱godo ku hyaat a̱ni a̱ si̱ khwu a̱tuk 4 Zwat A̱kubunyiung 1780.
Kídee bubwom-a̱nwuat
Haiku
Nwuan á̱ta̱ngwat di̱n vak si̱sa a̱tyin wulo tyei nung di̱ fwuong nyin.
Ngwun lyinza hyap Neet ma̱ á̱kwop ba A̱jhyem zwat laai ghwut
ma̱ a̱khwukhwuop tutu a̱bwoi wat a̱na-a̱shong ku ku byian a̱ni... ma̱ng a̱kikyo lyilyim jen shiri̱p
a̱bancyuang nyám ji̱ ta̱wai ma̱ á̱kwop ba— á̱sa̱khwot-nwunwuat
Di̱n jen gu ku shyia̱ mi̱ swuan a̱ni, nta̱m Cora ku si̱ nwuo lyuut lyulyuut bubwom-a̱nwuat ma̱ a̱di̱di̱t nang á̱niet vwuon ku mun-á̱pyia̱ lyuut nang á̱ ngyei Haikai no renga a̱ni, si̱ ku swak di̱ yet a̱tsatsak wu si̱ yet lyuut a̱cyuang zwunzwuo 36 nang á̱ ngyei kasen a̱ni. A̱ ku beang di̱ lyuut pyipyia̱ a̱lyiat kasen huni: "Susuki Mitsu" ("Li lili Mikantut" ku "Nang N Mi̱n Di Á̱kwop Pa̱mpat ba a̱ni") dundung ma̱ng á̱nietbwom bubwom-a̱nwuat nang Buson, Kitô, ma̱ng Ranzan. Nkwaa̱mbwat-nkhang Ja̱pan Kono hotori--Ici-ya shi-kasen (この辺り一夜四歌仙) si̱ shei nhu a̱ma̱lyim.
A̱ji̱jak
upright=1.35|thumb|Tsutsok a̱ji̱jak mi̱ Idehan Ubari hu, [[Li̱biya]]
A̱ji̱jak yet a̱cuwang nfang nang a̱ shyia̱t a̱bin kya a̱ni. A̱niet nok a̱ka̱sa ni̱ nyia̱ ta̱m ma̱ng a̱ji̱jak di̱n nok.
A̱kambwon a̱nap
A̱ka̱mbwon a̱nap yet a̱nap-byin ngwon a̱yin. Ka̱ a̱yin byia̱ ngwon ka̱ mang byin ngwon a̱nap a̱ni, ngwon a̱nap a̱kya yet a̱kambwon kya ma̱ng a̱tyia(a̱yaatyia̱) mbeang a̱yang(a̱yaayang) a̱nietbyin ngu ba.
Lyulyoot sí̱tet Naijeriya di̱ nce
Sí̱tet Naijeriya ja á̱ tak ca̱caat ma̱ng nce (á̱tuk mbwoi) nji na nji tatak ka a̱ni.
A̱ka̱bwon a̱sam
A̱kambwon a̱sam (a̱kpa: á̱kambwon ayaasam) yet a̱fai nbyin ngwon a̱yin. Ka̱ a̱yin byia̱ ngwon ka̱ mang byin a̱fai a̱ni, a̱fai wu yet a̱kambwon kya ma̱ng a̱tyia(a̱yaatyia̱) mbeang a̱yang(a̱yaayang) a̱nietbyin ngu ba.
Anthony Enahoro
Anthony Eromosele Enahoro (22 Zwat A̱natat 1923 – 15 Zwat Swak ma̱ng Sweang 2010 ) ku yet a̱tyonyiung mami á̱niet ba̱ ku tsa fuut cat sa̱t a̱byin Naijeriya mbwak á̱nietba̱ngtyok nta ba, a̱ si̱ yet a̱tyonyiung mami mba ba̱ ku tsa cat a̱byin ka ka̱ yet a̱byin di̱mokrasi kya a̱ni. Nggu wa ku yet a̱ni̱nap nggwon wu mami mman swak á̱ ku byin ma̱ a̱keang Uromi mi̱ Si̱tet A̱do ma̱nini mi̱ Naijeriya. Á̱nietmbyin nggu ba̱ ku neet mi̱ nwap Ishan a̱ni, bibya ku yet Anastasius Okotako Enahoro (1900–1968) ma̱ng Fidelia Victoria Inibokun (1906–1969) nang a̱lyoot ma mbyin nggu kya yet Ogbidi Okojie. Enahoro ku nyia̱ ta̱m a̱ si̱ labeang ma̱ng a̱nhu nang a̱tyutsot-nkhang, a̱tyukwai-nfwuo-á̱niet, a̱khwo-a̱gwomna̱ti ma̱ng a̱tyufuut cat di̱mokrasi. A̱ ku shyia̱ tat-a̱pyia̱ hu ma̱ A̱lifang A̱gwomna̱ti mi̱ Uromi, A̱lifang A̱gwomna̱ti mi̱ Owo ma̱ng King's College mi̱ Legwot, Enahoro si̱ bai yet a̱tyujhyuk pepa-nkhang Nnamdi Azikiwe nang á̱ ku ngyei Southern Nigerian Defender a̱ni mi̱ Ibadan, ma̱ a̱lyia̱ 1944 ma̱nang gu ku yet ndyia̱ 21 nia a̱ni, mat a̱nia wa, a̱ si̱ ka ngyet a̱tyu a̱byin Naijeriya a̱ swak ma̱ng fi̱ng a̱ yet a̱tyujhyuk nkhang a̱ni kyiak neet di̱n jen a̱ja ba̱ng si̱ tat ma̱nini. A̱ si̱ bai yet a̱tyujhyuk Zik's Comet mi̱ Ka̱na̱u, ma̱ a̱lyia̱ 1945–49, a̱tyujhyuk a̱meang West African Pilot mi̱ Legwot, ma̱ng a̱gwak-jhyuk Morning Star kyiak neet ma̱ a̱lyia̱ 1950 ba̱ng si̱ tat a̱lyia̱ 1953.
Zwat Jhyiung
Zwat Jhyiung ja yet zwat ntsa a̱lyia̱ ji mi̱ ka̱la̱ndá Juliyot ma̱ng Gi̱ri̱ngori a̱wot jija si̱ yet a̱son zwát a̱natat ka ji̱ byia̱ mmam 31 a̱ni. Á̱ ngyei mam ntsa hu A̱tuk Mam A̱lyia̱ A̱fai ka. Ma̱ a̱ca̱caat, jija yet zwat a̱lyia̱ ji ji̱ byia̱ shyishyim a̱ swak di̱ fam A̱za Á̱kum-gunggurung Swanta hu ma̱ng zwat a̱lyia̱ ji̱ fi̱ri̱m a̱ swak di̱ fam A̱tak Á̱kum-gunggurung Swanta hu. Di̱ fam A̱tak Á̱kum-gunggurung Swanta hu, Zwat Jhyiung ja yet a̱cak njen ji̱ yet a̱ca̱caat Zwat A̱natat di̱ fam A̱za Á̱kum-gunggurung Swanta hu.
Ya̱fang
*01
Tyen (a̱lyem)
Tyen ji, (Tyen: Eten, Iten) yet a̱lyem Pi̱lato Naijeriya kya. Á̱ maai nshyia̱ á̱niet ba̱ lyiat da̱ a̱lyem kani, A̱tyen (Tyen: Niten) ba, ma̱ a̱keang Ga̱nawuri mami Si̱tet Pi̱lato.
A̱ka̱fwuop nta
Lilyem Naijeriya
A̱ghyui Ta̱mit
thumb|Fam A̱ka̱wa̱tyia̱ London ma̱ng Tower Bridge thumb|Map of the Thames within southern England
Ga̱swuong
Ga̱swuong ji (á̱kpa: ga̱swúon ji) bye fa:
A̱ghyui Ta̱mit
A̱ghyui Ta̱mit ka (di̱n Shong: River Thames /tɛmz/), á̱ ka ndyen di̱ nfam nghyang nang A̱ghyui Isis a̱ni, yet a̱ghyui kya ka̱ kpa̱ra̱p ka̱ swak fam a̱tak Nggi̱lan a̱ni, a mbeang a̱keang London. Ma̱ng shi a̱swap met 215 (km 346), kikya si̱ yet a̱ghyui ka̱ swak ma̱ng shi ma̱ a̱mgba̱m a̱byin Nggi̱lan a̱wot ka̱ si̱ yet a̱feang ma̱ng shi mami Tyok Muná̱pyia̱ hu, lilyim A̱ghyui Severi̱n.
Ga̱swuong
Ngwat nghai swáng a̱lyiat
A̱ghyui Ta̱mit
Ya̱fang
Nvam_a̱sa̱khwot_swanta A̱ka̱ghyui Nggi̱lan A̱ka̱ghyui_Yurop A̱ka̱ghyui_swanta
Ga̱swuong mbwak
Ga̱swuong mbwak ji (á̱kpa: ga̱swúong mbwak ji) yet kap vam hwa ku shyia̱ ma̱ a̱ta̱m bwak a̱ni. Ga̱swúong ji shyia̱ tswuon ma̱ng bwak nyiung. Ka̱ za nji na vwuon, ji̱ beang di̱ nyia̱ nta̱m, kwok nkyang mbeang ya nkyayak.
A̱kamm
thumb|300px|right|A̱tyukhap a̱ghyang ma̱ a̱byin [[Kemerun a̱ go a̱byinkhap a̱kamm nggu ka a̱za A̱fan Fako]]
A̱kamm yet kyayak hwa, a̱ yet a̱bankup kya a̱ byia̱ kunkwom nang cyi a̱ni. A̱ byia̱ a̱ca̱cet (pipyia̱) a̱ si̱ byia̱ a̱cyuang. A̱kamm shyia̱ ma̱ng sot a̱li nkyayak á̱ ngyei Tubers a̱ni.
Ya̱fang
Nkyayak